વિશેષમાં દર વર્ષે ટેક્ષ મિલકત વેરાના બિલ ઓગસ્ટ બાદ મોકલવામાં આવે છે. ચાલુ વર્ષે કાર્પેટ બેઇઝ આકારણી લાગુ કરવામાં આવેલ હોય મિલકત માલિક વાંધા અરજી સમય મર્યાદમાં કરી શકે તેવા આશયથી મિલકત ધારકોને ૪ લાખ જેટલા બિલ કેન્દ્ર સરકારની પોસ્ટ કચેરી મારફત સ્પીડ પોસ્ટથી મોકલવામાં આવેલ છે. તમામ મિલકત ધારકને તબક્કાવાર બીલો મળી જશે. જે મકાન ધારકોએ વાંધા અરજીઓ કરેલ છે, આવી વાંધા અરજીઓનું વહેલી તકે નિકાલ થાય તે માટે ૩૫ જેટલા અધીકારી - કર્મચારીઓને, અધિકારી તરીકે નિમણૂક કરેલ છે, તેમજ માપણી ભૂલ સામેની વાંધા અરજીના નિકાલ માટે કંપનીના ૮૦ જેટલા એન્જિનિયરઓને પણ જવાબદારી સોપવામાં આવેલ છે.